**Ministru kabineta rīkojuma projekta “Par finanšu līdzekļu piešķiršanu no valsts budžeta programmas 02.00.00 „Līdzekļi neparedzētiem gadījumiem” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Rīkojuma projekts paredz piešķirt Satiksmes ministrijai no valsts budžeta programmas 02.00.00 “Līdzekļi neparedzētiem gadījumiem” finansējumu, kas nepārsniedz 55 000 000 *euro*, valsts autoceļu attīstībai administratīvi teritoriālās reformas kontekstā. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Covid-19 infekcijas izplatības seku pārvarēšanas likuma 24. un 25.pants.Ministru kabineta 2020.gada 8.decembra rīkojums Nr.741 “Par Satiksmes ministrijas saistībām projektu īstenošanai autoceļu jomā".Ministru kabineta 2018.gada 17.jūlija noteikumu Nr.421 „Kārtība, kādā veic gadskārtējā valsts budžeta likumā noteiktās apropriācijas izmaiņas” 43.punkts. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Pamatojoties uz Ministru kabineta 2020.gada 6.novembra rīkojuma Nr.655 “Par ārkārtējās situācijas izsludināšanu” 1.punktu, Latvijā ir izsludināta ārkārtējā situācija sakarā ar mērķi ierobežot Covid-19 izplatību, līdz ar to ir būtiski ierobežotas ekonomiskās attīstības iespējas. Saskaņā ar Covid-19 infekcijas izplatības seku pārvarēšanas likuma 24.pantu Ministru kabinets pēc pamatota ministriju pieprasījuma var pieņemt lēmumu par ar Covid-19 izplatību saistītā valsts apdraudējuma seku novēršanas un pārvarēšanas pasākumiem, kā arī par finansējuma piešķiršanu to realizēšanai no valsts budžeta programmas 02.00.00 "Līdzekļi neparedzētiem gadījumiem". Ņemot vērā ārkārtējo situāciju valstī, ir svarīgi nepieļaut ekonomikas atdzišanu un stimulēt ekonomikas izaugsmi un uzņēmējdarbību. Tradicionāli ekonomikas lejupslīdes apstākļos līdzekļi pastiprināti tiek ieguldīti tādos publiskās infrastruktūras attīstības projektos kā autoceļu un tiltu būvniecība, kas veicina būvniecības un citu saistīto nozaru attīstību, nodrošina darba vietas un nodokļu ienākumus valsts budžetā. Latvijas Būvniecības padome 2020.gada 2.aprīļa vēstulē Nr. 3.4-3.1/2020/2224N, ņemot vērā ārkārtējo situāciju, ir aicinājusi, tostarp:1) pieņemt lēmumus un stiprināt būvniecības nozarē un sabiedrībā kopumā pārliecību, kas veicinātu publiskā sektora iesākto infrastruktūras investīciju projektu turpināšanu, pat vēlams to virzības paātrināšanu;2) stimulēt Latvijas ekonomiku, ieguldot papildu publisko finansējumu nekustamo īpašumu investīciju jomās jauniem projektēšanas un būvniecības projektiem un līgumiem.Papildus iepriekš minētajam jānorāda, ka 2021.gadā Eiropas Savienības fondu finansējums valsts autoceļiem nav piešķirts, bet 2020.gadā sastādīja 30,1 milj. euro.Rīkojuma projekts paredz piešķirt Satiksmes ministrijai no valsts budžeta programmas 02.00.00 “Līdzekļi neparedzētiem gadījumiem” finansējumu, kas nepārsniedz 55 000 000  *euro*, valsts autoceļu attīstībai administratīvi teritoriālās reformas kontekstā.Finansējuma apmērs 55 000 000 *euro* ir pamatots precizētajā Vides aizsardzības un reģionālās attīstības ministrijas (turpmāk – VARAM) informatīvajā ziņojumā “Par investīciju programmas valsts autoceļu attīstībai administratīvi teritoriālās reformas kontekstā īstenošanu” (turpmāk – informatīvais ziņojums), kas nosūtīts Valsts kancelejai ar VARAM 2021.gada 9.marta vēstuli Nr.1-131/2386.Informatīvā ziņojuma mērķis ir informēt par identificētajiem valsts reģionālajiem un vietējiem autoceļiem, kuru būvniecība nepieciešama veiksmīgas administratīvi teritoriālās reformas īstenošanai. Informatīvā ziņojuma 1. un 2.pielikumā ir norādīti VARAM identificētie valsts autoceļu posmi, kuru būvniecība nepieciešama veiksmīgas administratīvi teritoriālās reformas īstenošanai un tā iespējama 2021.gadā (t.i. to būvniecības projekti ir augstā gatavības pakāpē), kā arī to būvniecībai nepieciešamais finansējums. Vienlaikus ziņojuma 3.pielikumā informatīvi norādīti visi VARAM identificētie valsts autoceļu posmi, kam nepieciešams veikt būvniecību 2022.-2023.gadā, lai nodrošinātu veiksmīgu administratīvi teritoriālās reformas īstenošanu.Šāda finansējuma piešķiršana tika atbalstīta Koronavīrusa izraisītās slimības COVID-19 radīto ekonomisko seku operatīvās novēršanas vadības grupas uzņēmējdarbības un nodarbināto atbalstam sanāksmē 2021.gada 11.februārī.Valsts autoceļu attīstības projekti, kas varēs tikt realizēti, pamatojoties un informatīvo ziņojumu, ļaus realizēt autoceļu attīstības projektus administratīvi teritoriālās reformas kontekstā, kas būs būtisks ieguldījums kopējai Latvijas ekonomikas atveseļošanai pēc ārkārtējās situācijas beigām un nodrošinās novadu administratīvo centru labāku sasniedzamību, uzlabos piekļuvi valsts un pašvaldību sniegtajiem pakalpojumiem un darbavietām.Autoceļu būvniecības projektu realizācija paredzama visā Latvijas teritorijā.Vienlaikus jāņem vērā, ka autoceļu projektu īstenošanai būtiska ir savlaicīga projektēšanas darbu veikšana un būvdarbu sezonas izmantošana, ņemot vērā klimatisko apstākļu ietekmi uz būvdarbu veikšanas iespējamību. Valsts autoceļu stāvoklis šobrīd ir kritiskā stāvoklī. 2020.gadā kopumā par sliktu un ļoti sliktu uzskatāmi 31% autoceļu ar asfalta segumu un 56% autoceļu ar grants segumu. Valsts autoceļu tīklā paredzētajā laikā neveiktie darbi ir 3,22 miljardi *euro* apmērā. Šāda situācija katru gadu tautsaimniecībai saskaņā ar VSIA “Latvijas Valsts ceļi” aprēķiniem rada zaudējumus 555 milj. *euro.*2020.gadā 15,6% jeb 1 542 km autoceļu ar melno segumu bija klasificējami kā sabrukuši un tiem bija nepieciešama segas pārbūve (2018.gadā – 21,6%, 2019.gadā – 21,6%, 2020.gadā – 18,6%). 9 304 km valsts autoceļu ir ar asfalta segumu. 55,9% jeb 5 926 km autoceļu ar grants segumu ir klasificējami kā sabrukuši un tiem ir nepieciešama segas pārbūve (2019.gadā 51,2% jeb 5 520 km). Detalizētāka informācija par valsts autoceļu ar grants segumu stāvokli ir parādīta 2.tabulā.Valsts autoceļu tīkla atjaunošanu un attīstību nosaka valsts politikas plānošanas dokumenti, t.sk. Latvijas ilgtspējīgas attīstības stratēģija līdz 2030.gadam, Latvijas Nacionālais attīstības plāns 2014.-2020.gadam un Transporta attīstības pamatnostādnes 2014. – 2020.gadam un tajos izvirzītie valsts autoceļu tīkla atjaunošanas un attīstības mērķi.Pamatojoties uz likumu „Par valsts budžetu 2021.gadam”, valsts budžeta programmai 23.00.00 „Valsts autoceļu fonds” 2021.gadā ir piešķirts kopējais finansējums 212 793 677 euro, t.sk.:- 23.04.00 “Mērķdotācijas pašvaldību autoceļiem (ielām)” 53 776 945 euro;- 23.06.00 „Valsts autoceļu uzturēšana un atjaunošana” 145 370 376 euro;- 23.07.00 „Valsts autoceļu pārvaldīšana” 13 646 356 *euro*.1. tabula**Melno segumu stāvoklis uz valsts autoceļiem 2020. gadā**

|  |  |  |  |  |
| --- | --- | --- | --- | --- |
| **Autoceļu seguma stāvoklis pēc vizuālā vērtējuma** | **Galvenie autoceļi, %** | **Reģionālie autoceļi, %** | **Vietējie autoceļi, %** | **No kopējā garuma, %** |
| Labs, ļoti labs | 76,3 | 48,6 | 39,4 | 50,7 |
| Apmierinošs | 8,4 | 18,1 | 25,1 | 18,6 |
| Slikts, ļoti slikts | 15,3 | 33,4 | 35,5 | 30,7 |

2. tabula**Valsts autoceļu ar grants segumu stāvoklis 2020. gadā**

|  |  |  |  |
| --- | --- | --- | --- |
| **Autoceļu seguma stāvoklis****pēc vizuālā vērtējuma** | **Reģionālie autoceļi** | **Vietējie autoceļi** | **% no kopējā garuma** |
| Labs | 7,8 | 6,6 | 6,7 |
| Apmierinošs | 31,5 | 37,9 | 37,4 |
| Slikts | 60,6 | 55,5 | 55,9 |

 |
| 3. | Projekta izstrādē iesaistītās institūcijas un publiskas personas kapitālsabiedrības | Satiksmes ministrija, VSIA “Latvijas Valsts ceļi” |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Visa sabiedrība kopumā un ceļu būvniecības un saistīto nozaru komersanti. |
| 2. | Tiesiskā regulējuma ietekme uz tautsaimniecību un administratīvo slogu | Projekts pozitīvi ietekmēs administratīvi teritoriālās reformas īstenošanu, jo nodrošinās novadu administratīvo centru labāku sasniedzamību un uzlabotu piekļuvi valsts un pašvaldību sniegtajiem pakalpojumiem un darbavietām.Projekts pozitīvi ietekmēs visu sabiedrību kopumā, jo, uzlabojoties valsts autoceļu stāvoklim, samazināsies sabiedrības zaudējumi, kas rodas no autotransporta ekspluatācijas izmaksām (amortizācija, degviela, apkope un remonti u.tml.) un no ceļā patērētā braukšanas laika izmaksām (jo sliktāks ceļa segums, jo mazāks braukšanas ātrums, līdz ar to ilgāks ceļā patērētais laiks).Projekts pozitīvi ietekmēs uzņēmējdarbību būvniecības un ar to saistītajās nozarēs, jo būs iespējams veikt papildu valsts autoceļu būvniecības darbus, gūstot papildu ieņēmumus, kā arī saglabājot darbavietas. |
| 3. | Administratīvo izmaksu monetārs novērtējums | Projekts šo jomu neskar. |
| 4. | Atbilstības izmaksu monetārs novērtējums | Projekts šo jomu neskar. |
| 5. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Rādītāji | 2021. gads | Turpmākie trīs gadi (*euro*) |
| 2022 | 2023 | 2024 |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2022. gadam | saskaņā ar vidēja termiņa budžeta ietvaru | izmaiņas, salīdzinot ar vidēja termiņa budžeta ietvaru 2023. gadam | izmaiņas, salīdzinot ar vidēja termiņa budžeta ietvaru 2023. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi | 0 | 0 | 0 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 0 | 0 | 0 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 | 0 | 0 |
| 2. Budžeta izdevumi | 0 | 55 000 000 | 0 | 0 | 0 | 0 | 0 |
| 2.1. valsts pamatbudžets | 0 | 55 000 000 | 0 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 | 0 | 0 |
| 3. Finansiālā ietekme | 0 | -55 000 000 | 0 | 0 | 0 | 0 | 0 |
| 3.1. valsts pamatbudžets | 0 | -55 000 000 | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | 0 | 55 000 000 | 0 | 0 | 0 | 0 | 0 |
| 5. Precizēta finansiālā ietekme | x    | 0 | x   | 0 | x | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā) | Ar rīkojuma projektu papildus piešķirtais finansējums tiks izmantots valsts valsts autoceļu attīstībai administratīvi teritoriālās reformas kontekstā. Finansējuma apmērs 55 000 000 *euro* ir pamatots ar tehniskās dokumentācijas izmaksu aprēķiniem un indikatīvo papildus darbu aplēsēm. Detalizētus aprēķinus sadalījumā pa realizējamiem projektiem būs iespējams veikt, kad būs noslēgušies iepirkumu konkursi un būs zināmas pretendentu iesniegto pieteikumu izmaksas. Tādejādi, jo lētākas būs darbu izmaksas, jo darbus būs iespējams veikt lielākā apjomā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Amata vietu skaita izmaiņas | Projekts šo jomu neskar. |
| 8. Cita informācija | Līdzekļus ne vairāk kā 55 000 000 *euro* apmērā Satiksmes ministrijai paredzēts piešķirt no valsts budžeta programmas 02.00.00 „Līdzekļi neparedzētiem gadījumiem”.Satiksmes ministrija normatīvajos aktos noteiktajā kārtībā sagatavos un iesniegs Finanšu ministrijā pieprasījumu par līdzekļu piešķiršanu no valsts budžeta programmas 02.00.00 "Līdzekļi neparedzētiem gadījumiem" atbilstoši faktiskajai nepieciešamībai (pēc iepirkuma rezultātiem). |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| Projekts šo jomu neskar. |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| Projekts šo jomu neskar. |

|  |
| --- |
| **VI. Sabiedrības līdzdalība un komunikācijas aktivitātes** |
| Projekts šo jomu neskar. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Satiksmes ministrija, Finanšu ministrija, Vides aizsardzības un reģionālās attīstības ministrija, VSIA “Latvijas Valsts ceļi”. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Projekts šo jomu neskar. |
| 3. | Cita informācija | Nav. |

Satiksmes ministrs T. Linkaits

 Vīza: Valsts sekretāre I. Stepanova